Diari Oficial de la Generalitat Valenciana


Sumari del DOGV 3852, del 06-10-2000 (2000/7604)

ORDRE d'11 de setembre de 2000, de la Conselleria d'Indústria i Comerç, per la qual es desenvolupa el Decret 118/2000, de 25 de juliol, del Govern Valencià, pel qual es regule l'exercici de la venda a distància dins l'àmbit territorial de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/09/11/(1)/dof/vci/html**

### Dades del document

Número de DOGV
:   3852

Data del DOGV
:   06-10-2000

Secció del DOGV
:   I. DISPOSICIONS GENERALS

Número del document
:   2000/7604


Data del document
:   11-09-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * distribuïdor comercial
    * legislació
    * distribució comercial
    * venda a distància
    * reglamentació comercial

ORDRE d'11 de setembre de 2000, de la Conselleria d'Indústria i Comerç, per la qual es desenvolupa el Decret 118/2000, de 25 de juliol, del Govern Valencià, pel qual es regule l'exercici de la venda a distància dins l'àmbit territorial de la Comunitat Valenciana. [2000/7604]
  
Mitjançant Decret 118/2000, de 25 de juliol, del Govern Valencià, publicat en el Diari Oficial de la Generalitat Valenciana de 8 d'agost de 2000, es regula l'exercici de la venda a distància dins l'àmbit territorial de la Comunitat Valenciana. D'acord amb el que s'ha disposat en l'article 2 resulta necessari establir el procediment i els models de sol·licitud d'autorització i inscripció per a les empreses amb domicili social a la Comunitat Valenciana que desenvolupen aquesta modalitat de venda.
  
Per tot això, i de conformitat amb el que s'ha establit en la disposició final primera del Decret 118/2000, del Govern Valencià,
  
ORDENE
  
Article únic
  
1. Les empreses, amb domicili a la Comunitat Valenciana, que vulguen desenvolupar la venda a distància hauran d'obtenir prèviament l'autorització de la Direcció General de Comerç i Consum, de conformitat amb el que s'ha disposat en l'article 1 del Decret 118/2000.
  
2. Les sol·licituds d'autorització s'ajustaran al model RCO.10 que apareix en l'annex I de la present ordre, aniran dirigides a la Direcció General de Comerç i Consum, i podran presentar-se en qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. L'esmentada sol·licitud, degudament emplenada, anirà acompanyada de la següent documentació:
  
a) Si la persona sol·licitant és una persona física, fotocòpia del DNI.
  
b) Si la persona sol·licitant és una persona jurídica, fotocòpia del NIF, fotocòpia de les escriptures públiques, inscrites en el registre corresponent, de constitució de la societat i de les modificacions on conste la composició actualitzada de l'accionariat, i també l'acreditació del poder del representant de l'entitat per a actuar davant l'administració.
  
c) Fotocòpia de l'Impost d'Activitats Econòmiques que faculte per al desenvolupament de l'activitat de venda a distància.
  
d) Model de proposta/es de contractació que s'ajuste al que disposa l'article 5 del Decret 118/2000 i que incloga les següents dades:
  
- Identitat del proveïdor.
  
- Relació d'articles que s'ofereixen i, si és el cas, les seues característiques especials.
  
- Preu dels articles, indicant-hi de forma clara si l'IVA està o no inclòs i, si és el cas, degudament separades, les despeses del transport.
  
- Forma de pagament i modalitats de lliurament o d'execució.
  
- Termini de validesa de l'oferta.
  
Per a aquelles propostes que es realitzen a través de mitjans informàtics, emissores de ràdio, televisió o similars s'aportarà el corresponent suport magnètic que les continga amb els requisits apuntats.
  
e) Model del document de desistiment o revocació que es tramet al comprador en el moment de l'execució del contracte, que haurà d'ajustar-se a allò que s'ha disposat en l'article 47 de la Llei 7/1996, de 15 de gener, d'Ordenació del Comerç al Detall.
  
DISPOSICIÓ ADDICIONAL
  
En tot allò que no s'ha previst en la present ordre en matèria de registre, caldrà ajustar-se al que disposa el Decret 77/1987, de 25 de maig, pel qual es regula el Registre General de Comerciants i Comerç de la Comunitat Valenciana, i normes de desenvolupament.
  
DISPOSICIÓ TRANSITÒRIA
  
El termini de sis mesos de què disposen les empreses que exerceixen aquesta modalitat de venda, per a la seua adaptació a allò que es disposa en el Decret 118/2000, d'acord amb el que s'estableix en la disposició transitòria, s'iniciarà en la data d'entrada en vigor de la present ordre.
  
DISPOSICIONS FINALS
  
Primera
  
Es faculta el director general de Comerç i Consum per a dictar totes les resolucions que siguen necessàries per al desenvolupament i l'aplicació del que s'ha disposat en la present ordre.
  
Segona
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 11 de setembre de 2000
  
El conseller d'Indústria i Comerç


Còpia Permalink ELI